കേരളത്തിലെ സര്ക്കാര് ആശുപത്രികളില് ഇനി മുതല് ചികിത്സ സൗജന്യമല്ലെന്നത് വ്യാജം 24 Fact Check കേരളത്തിലെ സര്ക്കാര് ആശുപത്രികളില് ഇനി മുതല് ചികിത്സ സൗജന്യമല്ലെന്ന് വ്യജ പ്രചാരണം. ഫേസ്ബുക്കിലൂടെയും വാട്സ് ആപ്പിലൂടെയുമുള്ള ഈ നുണ പ്രചാരണം വിശ്വസിച്ച് നിരവധി പേരാണ് വാര്ത്ത പങ്കുവയ്ക്കുന്നത്. എന്നാല് കൊവിഡാനന്തര ചികിത്സയ്ക്ക് സര്ക്കാര് ആശുപത്രികളില് പണം ഈടാക്കമെന്ന സര്ക്കാര് ഉത്തരവ് വളച്ചൊടിച്ചാണ് കേരളത്തില് ഇനി സര്ക്കാര് ആശുപത്രികളില് സൗജന്യ ചികിത്സയേ ലഭ്യമല്ല എന്ന തരത്തില് പ്രചരിപ്പിക്കുന്നത്. സംസ്ഥാന ആരോഗ്യ സെക്രട്ടറി ഓഗസ്റ്റ് 19 നാണ് ഇത് സംബന്ധിച്ച ഉത്തരവ് ഇറക്കിയത്. Read Also : അഫ്ഗാന് മുന് മന്ത്രിയുടെ വസതിയില് നിന്ന് താലിബാന് മദ്യം പിടിച്ചെടുത്തോ? പ്രചരിക്കുന്ന വിഡിയോക്ക് പിന്നില് 24 Fact check യഥാര്ത്ഥത്തില് എപിഎല് വിഭാഗക്കാരില് നിന്ന് മാത്രമാണ് കൊവിഡാനന്തര ചികിത്സയ്ക്ക് പണം ഈടാക്കാന് നിര്ദേശമുള്ളത്. ബിപിഎല് വിഭാഗക്കാര്ക്കും ആരോഗ്യ സുരക്ഷാ പദ്ധതിയിലെ അംഗങ്ങള്ക്കും തുടര്ന്നും ഈ ചികിത്സ സൗജന്യമാണ്. Story Highlights : free treatment govt hospital